# Projekts

# Līgums

*par kustamās mantas (kokmateriālu) atsavināšanu*

 *Izsole Nr. Izs-VAMOIC/2024-1*

Parakstīšanas datums ir pēdējā pievienotā droša

elektroniskā paraksta un tā laika zīmoga datums

**Valsts aizsardzības militāro objektu un iepirkumu centrs,** tā vadītāja Ivara Vucāna personā, kurš rīkojas uz Ministru kabineta 2009. gada 15. decembra noteikumu Nr. 1418 „Valsts aizsardzības militāro objektu un iepirkumu centra nolikums” un Aizsardzības ministrijas 2020. gada 24. janvāra rīkojuma Nr. 0128-pn pamata, turpmāk tekstā – „Pārdevējs”, no vienas puses,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā – „Pircējs” no otras puses,

abi kopā turpmāk saukti “Puses” un katrs atsevišķi “Puse”,

pamatojoties uz Valsts aizsardzības militāro objektu un iepirkumu centra kustamās mantas izsoles Nr. Izs-VAMOIC/2024-1, turpmāk tekstā – “Izsole”, rezultātiem un izsoles komisijas (izveidota ar Valsts aizsardzības militāro objektu un iepirkumu centra vadītāja 2024. gada 30. aprīļa rīkojumu Nr. RPDJ/2024-297 “*Par izsoles komisijas izveidošanu, izsoles identifikācijas Nr. Izs-VAMOIC/2024-1”*) lēmumu 2024. gada \_\_\_.\_\_\_\_\_\_\_\_\_\_\_\_\_\_ protokolā Nr. \_\_\_\_\_\_\_\_\_\_\_\_\_\_\_, kuru 2024. gada \_\_\_.\_\_\_\_\_\_\_\_\_\_\_\_ apstiprinājis Valsts aizsardzības militāro objektu un iepirkumu centra vadītājs, noslēdz šādu līgumu, turpmāk tekstā - “Līgums”:

1. **Līguma priekšmets**
	1. Pārdevējs pārdod, un Pircējs pērk Pārdevējam piederošu kustamo mantu (kokmateriālus): **201,878 m3 zāģbaļķi un malka un 61,047 m3 3 m gara lapu koku malka** (turpmāk – Prece). Preces daudzums ir noteikts saskaņā ar Līguma 1. pielikumu kustamās mantas (kokmateriālu) sarakstu un Preces atrašanās vieta norādīta Līguma 2. pielikumā, 3. pielikumā un 4. pielikumā - krautuves atrašanās vietas un kokmateriālu izvešanas ceļa (transporta koridora) kartogrāfiskajā shēma.
	2. Prece atrodas Pārdevēja pārvaldīšanā esošā nekustamajā īpašumā “Poligons”, Līksnas pagastā, Augšdaugavas novadā (kadastra apzīmējums Nr. 446 800 70133), nekustamajā īpašumā “Poligons”, Vaboles pagastā, Augšdaugavas novadā (kadastra apzīmējums Nr. 449 400 60005) un nekustamajā īpašumā “Azurgi”, Litavnieki, Preiļu pagastā, Preiļu novadā (kadastra apzīmējums Nr.7658 004 0246) (turpmāk – militārajos objektos). Saskaņā ar 2024. gada 16. janvāra Ministru kabineta noteikumiem Nr. 36 ”Militāro poligonu teritoriju robežu noteikumi” nekustamais īpašums “Poligons”, Līksnas pagastā, Augšdaugavas novadā (kadastra apzīmējums Nr. 446 800 70133), nekustamais īpašums “Poligons”, Vaboles pagastā, Augšdaugavas novadā (kadastra apzīmējums Nr. 449 400 60005) ietilpst militārā poligona “Meža Mackeviči” teritorijā. Nekustamajā īpašumā “Poligons”, Līksnas pagastā, Augšdaugavas novadā, sastāvā esošā zemes vienībā ar kadastra apzīmējumu Nr. 446 800 70133 notiek būvdarbi.
	3. Pircējs dabā ir iepazinies ar Preces faktisko stāvokli, Preces atrašanās vietu, kā arī piekļuves ceļiem. Pircējam nav pretenziju pret Preces faktisko stāvokli, tās atrašanās vietu un izvešanas ceļu. Pārdevējs neuzņemas atbildību par Preces defektiem, kas var atklāties pēc Preces nodošanas Pircējam.
	4. Pārdevējs nodod Preci Pircējam Līguma 3. punktā noteiktajā kārtībā, Pusēm parakstot nodošanas un pieņemšanas aktu.
	5. Preces nogādāšanu ārpus tās atrašanās vietas Pircējs veic par saviem līdzekļiem ar saviem resursiem, ievērojot Līguma noteikumus un normatīvo aktu prasības attiecībā uz Preces pārvadāšanu. Preces izvešana notiek saskaņā ar Līgumā noteiktajā kārtībā saskaņotu grafiku un atbilstoši krautuves atrašanās vietas un kokmateriālu izvešanas ceļa (transporta koridora) kartogrāfiskajā shēmās norādītajam.
	6. Parakstot Līgumu, Pircējs apliecina, ka ir informēts, ka Prece, pamatojoties uz Nacionālo bruņoto spēku likuma 4.1 pantu, atrodas militārā objektā un saskaņā likuma 22. pantu par patvaļīgu iekļūšanu militārā objektā, paredzēta administratīvā atbildība.
	7. Iekļūšana un uzturēšanās militārajā objektā notiek saskaņā ar drošības noteikumiem, kas norādīti Līguma 5. pielikumā.
2. **Preces cena un norēķinu kārtība**
	1. Preces cena ir noteikta saskaņā ar Pircēja nosolīto cenu Izsolē, kas apstiprināta ar 2024. gada \_\_\_.\_\_\_\_\_\_\_\_ protokolu Nr. \_\_\_\_\_\_\_\_\_\_\_\_\_\_\_\_\_\_\_\_\_\_.
	2. **Preces cena ir \_\_\_\_\_\_\_\_\_\_\_\_\_\_\_ *euro* (\_\_\_\_\_\_\_\_\_\_\_\_\_\_\_\_\_\_\_\_\_\_\_\_)**, bez pievienotās vērtība nodokļa (PVN). Uz samaksu par Preci ir attiecināma Pievienotās vērtības nodokļa likuma 141. pantā noteiktā pievienotās vērtības nodokļa piemērošanas kārtība.
	3. Pircējs saskaņā ar Izsoles noteikumiem ir iemaksājis Izsoles nodrošinājumu un ir veicis nosolītās pirkuma cenas (atskaitot no tās iemaksāto Izsoles nodrošinājumu) samaksu līdz Līguma parakstīšanas brīdim.
	4. Pārdevējs ir ieskaitījis kā samaksu par Preci Pircēja iemaksāto Izsoles nodrošinājumu \_\_\_\_\_ *euro* (\_\_\_\_\_\_\_\_\_\_\_\_\_) apmērā (2024. gada \_\_\_.\_\_\_\_\_\_\_\_\_\_\_\_\_\_\_\_ maksājuma uzdevums Nr.\_\_\_\_\_\_\_\_\_\_\_\_\_\_\_) un Pircēja iemaksāto nosolīto pirkuma cenu (atskaitot no tās iemaksāto izsoles nodrošinājumu) \_\_\_\_\_\_\_\_\_ *euro* (\_\_\_\_\_\_\_\_\_\_\_\_\_\_\_\_\_\_\_\_\_\_\_\_) apmērā (2024. gada \_\_\_.\_\_\_\_\_\_\_\_\_\_\_\_\_\_\_\_maksājuma Nr. \_\_\_\_\_\_\_\_\_\_\_\_\_\_\_\_).
	5. Pircējs sedz visus izdevumus, kas saistīti ar Preces nogādāšanu ārpus tās atrašanās vietas.
3. **Līguma izpildes kārtība**
	1. Pārdevējs nodod Preci Pircēja īpašumā Preces atrašanās vietā ne vēlāk kā 5 (piecu) darba dienu laikā pēc Līguma spēkā stāšanās dienas, Pusēm parakstot nodošanas un pieņemšanas aktu. Nodošanas un pieņemšanas aktu sagatavo Pārdevējs un pēc parakstīšanas tas tiek pievienots Līgumam kā tā pielikums.
	2. Parakstot Preces nodošanas un pieņemšanas aktu, Prece pāriet Pircēja īpašumā, un Pircējs uzņemas atbildību par Preces saglabāšanu, t.sk., par Preces vai tās daļas nejaušu bojāeju vai bojājumiem. Pārdevējs neuzņemas atbildību par neatbilstībām Preces stāvoklī un kvalitātē, kas var atklāties pēc tās nodošanas Pircējam.
	3. Pircējs ar saviem resursiem un par saviem līdzekļiem nodrošina Preces izvešanu no tās atrašanās vietas 30 (trīsdesmit) kalendāro dienu laikā pēc Nodošanas un pieņemšanas akta parakstīšanas.
	4. Pircējs ne vēlāk kā 5 (piecu) darba dienu laikā pēc Līguma spēkā stāšanās dienas iesniedz Līguma 9.1. punktā norādītajai Līguma atbildīgai personai Preces izvešanas grafiku un personu un transportlīdzekļu sarakstu atbilstoši Līguma 5. pielikumā noteiktajiem kārtības noteikumiem un Līguma 6. pielikumā (Caurlaides pieteikums) noteiktajā formā.
	5. Ja Pušu saskaņotajā Preces izvešanas grafikā minētajos datumos ir nepieciešama attiecīgā nekustamā īpašuma izmantošana Nacionālo bruņoto spēku vajadzībām, kas nav savienojama ar Līguma izpildi, tad Pārdevējs par to informē Līguma 9.2. punktā minēto Pircēja Līguma atbildīgo personu un nosūta attiecīgu paziņojumu Pircējam. Tādā gadījumā Pircējam ir pienākums pārtraukt Preces izvešanu un nodrošināt, ka minētajā laikā nekustamajā īpašumā neatrodas tā darbinieki vai Līguma izpildē piesaistītās personas, bet Pārdevējam ir pienākums piedāvāt citu laiku Preces izvešanai. Pārdevējs sagatavo precizēto grafiku un saskaņo ar Pircēju.
	6. Pēc Pārdevēja pieprasījuma saņemšanas Pircējs nekavējoties iesniedz Pārdevējam informāciju par nepieciešamajām izmaiņām 3.4. punktā minētājos dokumentos. Pēc izmaiņu saskaņošanas Pārdevējs sagatavo un iesniedz precizētus dokumentus.
	7. Pircējs, izvedot Preci, nodrošina ugunsdrošības, darba aizsardzības un vides aizsardzības prasību ievērošanu saskaņā ar normatīvajiem aktiem, kā arī nodrošina, lai netiktu bojāti ceļi un teritorija, kā arī tiktu sakoptas krautuvju vietas pēc kokmateriālu izvešanas (savākti un izvesti zari, kokmateriālu atliekas).
	8. Pircējs visā Līguma izpildes laikā ievēro Līguma 5. pielikumā noteiktos kārtības noteikumus.
	9. Pārdevējam ir tiesības jebkurā laikā ierasties Preces atrašanās vietā un pārbaudīt Līguma izpildes gaitu un Līguma izpildē iesaistīto personu identitāti. Ja Pārdevējs konstatē, ka Pircējs neievēro Līguma noteikumus un/vai pārkāpj normatīvos aktus, un/vai mežam, meža infrastruktūrai, piekļuves ceļiem vai nekustamajam īpašumam tiek nodarīti bojājumi, un/vai darbus veic personas, par kurām Pircējs nav paziņojis Pārdevējam, Pārdevēja pilnvarotā persona sastāda aktu par konstatētajiem pārkāpumiem. Tādā gadījumā Pārdevējs iesniedz Pircējam aktu un rakstveida pretenziju. Pircējam ir pienākums par saviem līdzekļiem novērst pretenzijā norādītos trūkumus, nodarītos zaudējumus vai Līguma noteikumu pārkāpumus pretenzijā norādītajā termiņā, kā arī maksāt līgumsodu 10 % apmērā no kopējās Preces cenas par katru konstatēto pārkāpumu.
	10. Ja Pārdevējs novērš Pircēja nodarītos bojājumus nekustamajam īpašumam, piekļuves ceļiem, krautuvju vietām vai arī veic Pircējam nodoto krautuvju vietu sakopšanu par saviem līdzekļiem, Pircējs atlīdzina Pārdevēja izdevumus iepriekšminēto darbu veikšanai.
	11. Līgumā noteiktā kārtībā konstatēta pārkāpuma gadījumā, Pārdevējam ir tiesības nekavējoties apturēt Pircēja darbus līdz pilnīgai pārkāpuma novēršanai. Tādā gadījumā Pārdevējs par to informē Līguma 9.2. punktā minēto Pircēja Līguma atbildīgo personu un nosūta attiecīgu paziņojumu Pircējam.
	12. Līgumsoda, Līguma 3.9. punktā minēto zaudējumu un Līguma 3.10. punktā minēto izdevumu samaksa tiek veikta, pamatojoties uz Pārdevēja izrakstītu rēķinu, 15 (piecpadsmit) kalendāro dienu laikā no rēķina izsūtīšanas dienas. Līgumsoda samaksa neatbrīvo Puses no Līguma saistību izpildes.
4. **Pušu tiesības un pienākumi**
	1. **Pārdevējs:**
		1. nodrošina Izsoles rezultātā Pircēja veikto iemaksu (Izsoles nodrošinājuma un nosolītās pirkuma cenas) ieskaitīšanu Pirkuma cenā;
		2. Līgumā noteiktajā kārtībā nodod Preci Pircējam;
		3. nodrošina Līguma 3.4. punktā apstiprinātajā sarakstā minēto personu un transportlīdzekļu iekļūšanas iespēju militārajos objektos saskaņā ar Pušu saskaņoto Preces izvešanas grafiku un ņemot vērā Līguma 5. pielikumā noteiktos kārtības noteikumus;
		4. ir tiesīgs prasīt Pircējam nomainīt Līguma 3.4. punktā minētajā sarakstā iekļautās personas vai transporta līdzekļus;
		5. ir tiesīgs neielaist militārajos objektos personas un transportlīdzekļus, kas nav minēti Līguma 3.4. punktā minētajā sarakstā, kā arī personas un transportlīdzekļus, kuras Pārdevējs ir prasījis nomainīt vai personas, kuras neievēro militārajā objektā noteiktās drošības režīma prasības, t.sk. Līguma 5. pielikumā noteiktos kārtības noteikumus;
		6. neuzņemas nekādu atbildību par zaudējumiem, kas var rasties Pircējam, tā mantai vai tā personālam, vai Līguma izpildē iesaistītājām trešajām personām, sakarā ar to atrašanos militārajā objektā;
		7. brīdina Pircēju par neparedzētiem apstākļiem, kas radušies pēc Līguma noslēgšanas un kuru dēļ var tikt traucēta Līguma saistību izpilde. Šādu neparedzētu apstākļu iestāšanās gadījumā Līgumā noteiktie termiņi var tikt attiecīgi mainīti, Pusēm rakstveidā vienojoties;
		8. ir tiesīgs veikt personu pārbaudi, pamatojoties uz Ministru kabineta 2021. gada 6. jūlija noteikumu Nr. 508 “Kritiskās infrastruktūras, tajā skaitā Eiropas kritiskās infrastruktūras, apzināšanas, drošības pasākumu un darbības nepārtrauktības plānošanas un īstenošanas kārtība” 16. punktu.
	2. **Pircējs:**
		1. Līgumā noteiktajā kārtībā un termiņā pieņem un izved Preci no tās atrašanās vietas, īpašu uzmanību pievēršot Preces atrašanās vietai. Pircējs nodrošina, ka tiek izvesta tikai tā kokmateriālu daļa, kas ar nodošanas un pieņemšanas aktu ir nodota Pircēja īpašumā;
		2. nav tiesīgs nodot Līguma saistību izpildi trešajām personām, taču ir tiesīgs piesaistīt trešās personas Līguma izpildē. Par Līguma izpildē piesaistīto personu darbību, tai skaitā zaudējumu nodarīšanu Pārdevējam un trešajām personām, pilnā mērā ir atbildīgs Pircējs;
		3. savlaicīgi informē Pārdevēju par neparedzētiem apstākļiem, kas no Pircēja neatkarīgu apstākļu dēļ radušies pēc Līguma noslēgšanas un kuru dēļ varētu tikt traucēta Līguma saistību izpilde;
		4. nodrošina, lai Preces atrašanās vietā atrastos tikai tās personas un transportlīdzekļi, kuru atrašanās ir Līgumā noteiktajā kārtībā saskaņota ar Pārdevēju;
		5. nodrošina, lai Pircējs, Līguma izpildē iesaistītās trešās personas, to darbinieki un transportlīdzekļi Preces atrašanās vietā atrastos tikai Līguma 3.4. punktā noteiktajā kārtībā saskaņotajā laikā;
		6. pēc Pārdevēja pieprasījuma nekavējoties (bet ne vēlāk kā 2 (divu) darba dienu laikā) sniedz visu nepieciešamo informāciju par darbu veikšanā iesaistītajiem darbiniekiem, transportlīdzekļiem un piesaistītajām trešajām personām;
		7. pēc Pārdevēja pieprasījuma saņemšanas (rakstiski vai elektroniski) nekavējoties nomaina Līguma izpildē iesaistītās personas un/vai transportlīdzekļus un nekavējoties veic grozījumus Līguma 3.4. punktā minētajā sarakstā;
		8. atbild par zaudējumiem, kas var tikt nodarīti Pārdevējam vai tā īpašumam Preces izvešanas rezultātā. Pircējs pilnā apmērā atlīdzina Pārdevējam Preces izvešanas laikā Pircēja, t.sk. arī Pircēja piesaistīto trešo personu, rīcības (arī bezdarbības) rezultātā Pārdevēja īpašumam nodarītos zaudējumus;
		9. nodrošina, ka Pircēja darbinieki, pārstāvji un Līguma izpildē piesaistītās personas ievēroLīguma 5. pielikumā noteiktos kārtības noteikumus. Pircējs ir informēts, ka drošības režīma vai drošības prasību neievērošana varbūt par pamatu aizliegumam iekļūt militārajā objektā tām personām, kas pārkāpušas iepriekšminētās prasības;
		10. parakstot Līgumu, apliecina, ka uz Pircēju (gan fiziskām, gan juridiskām personām) neattiecas 2022. gada 8.aprīļa Eiropas Komisijas Padomes regulā (ES) 2022/576, ar kuru groza Regulu (ES) Nr.833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, kas stājas spēkā 2022.gada 9.aprīlī, noteiktie līgumu slēgšanas aizliegumi, tai skaitā:

4.2.10.1. nav Krievijas valstspiederīgie vai fiziskas un juridiskas personas, to vienības vai struktūrvienības, kas veic uzņēmējdarbību Krievijā;

4.2.10.2. nav juridiskas personas, to vienības vai struktūras, kuru īpašumtiesības vairāk nekā 50 % apmērā tieši vai netieši pieder 4.2.10.1..apakšpunktā minētajai vienībai;

4.2.10.3. nav fiziskas vai juridiskas personas, to vienības vai struktūras, kas darbojas kādas šā punkta 4.2.10.1. vai 4.2.10.2. apakšpunktā minētās vienības vārdā vai saskaņā ar tās norādēm;

4.2.10.4. Pircējam nav piemērotas starptautiskās un nacionālās sankcijas, būtisku finanšu un kapitāla tirgus intereses ietekmējošu Eiropas Savienības un Ziemeļatlantijas līguma organizācijas dalībvalsts sankcijas, to ietvaros noteiktie ierobežojumi, tai skaitā uz komersantiem, to valdes vai padomes locekļiem, patiesā labuma guvējiem, pārstāvēttiesīgām personām vai prokūristiem neattiecas starptautisko un nacionālo sankciju, būtisku finanšu un kapitāla tirgus intereses ietekmējošu Eiropas Savienības un Ziemeļatlantijas līguma organizācijas dalībvalsts sankciju ietvaros noteiktas sankcijas (turpmāk kopā sauktas – Sankcijas);

4.2.10.5. Līguma ietvaros tiks saņemti pakalpojumi un izmantotas preces (materiāli, izejvielas) tikai no tādiem komersantiem, pret kuriem nav noteiktas Sankcijas;

4.2.10.6. Līguma ietvaros netiks slēgti līgumi par tādu preču, materiālu, izejvielu piegādēm un pakalpojumiem, kam noteiktas Sankcijas;

4.2.10.7. apņemas ievērot normatīvos aktus un starptautiskos instrumentus attiecībā uz sankcijām un uzņemas atbildību par to ievērošanu;

4.2.10.8. apņemas ievērot Līguma noteikto kārtību attiecībā uz Sankciju ievērošanu.

1. **Personas datu apstrāde un aizsardzība**
	1. Fiziskās personas datu apstrāde šī Līguma ietvaros tiek veikta saskaņā ar Eiropas Parlamenta un Padomes 2016. gada 27. aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (turpmāk šīs sadaļas ietvaros – Regula) un citiem normatīvajiem aktiem, kas attiecas uz fiziskas personas datu aizsardzību un apstrādi, izņemot gadījumus, kad *iepirkuma priekšmets vai līgums, to daļas atbilstoši Regulas preambulas 16.pantam ir saistīti ar valsts drošību*.
	2. Puses viena otrai nodod informāciju, kas nepieciešama Līguma izpildē, tai skaitā fizisko personu datus tam nepieciešamajā apjomā.
	3. Parakstot šo Līgumu, Puses apliecina, ka:
		1. informācija un personas dati, kas ir iesniegti saistībā ar šī Līguma izpildi, ir apstrādāti, ievērojot atbilstošus tehniskos un organizatoriskos pasākumus tādā veidā, ka apstrādē ir ievērotas Eiropas Savienības normatīvo aktu prasības, un ir nodrošināta attiecīgo datu subjektu tiesību aizsardzība;
		2. datu subjekti, par kuriem šī Līguma izpildes laikā iesniegti dati, ir informēti un ir devuši savu piekrišanu Līgumā norādīto personas datu iesniegšanai saistībā ar šī Līguma izpildi;
		3. datu subjekti ir informēti, ka to dati tiek apstrādāti un uzglabāti nepieciešamo datu apstrādes laiku, kā arī normatīvajos aktos noteiktajos gadījumos pēc sākotnējās datu apstrādes tik ilgi, cik tas noteikts lietu nomenklatūrā un / vai normatīvajos aktos;
		4. datu subjekti ir informēti, ka dati netiks nodoti trešajām personām, izņemot, ja tas būtu nepieciešams saistībā ar šī Līguma izpildi vai ja šādu pienākumu uzliek normatīvie akti;
		5. datu subjekti ir informēti par Regulas 14. panta otrās daļas c) – e) apakšpunktos minētajām tiesībām un Publisko iepirkumu likumā, Regulā noteiktajiem ierobežojumiem izdarīt izmaiņas iesniegtajā informācijā un dokumentos
	4. Puses ir atbildīgas par attiecīgas piekrišanas iegūšanu no datu subjektiem un datu subjektu informēšanu par Līguma 9.3. punktā minēto, pirms šo subjektu dati tiek nosūtīti otrai Pusei (t.sk., no apakšuzņēmējiem, ja tādi tiek piesaistīti).
	5. Ja Līguma izpildē iesaistīto fizisko personu dati ir pieejami publiskajos reģistros, Puses tos iegūst no attiecīgajiem reģistriem.
	6. Pusēm ir tiesības apstrādāt no otras puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot Regulā un citos normatīvajos aktos noteiktās prasības šādu datu apstrādei, izmantošanai un aizsardzībai.
2. **Nepārvarama vara**
	1. Puses tiek atbrīvotas no atbildības par pilnīgu vai daļēju Līgumā paredzēto saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma parakstīšanas dienas. Līgumā par nepārvaramas varas apstākļiem atzīst notikumu:
		1. no kura nav iespējams izvairīties un kura sekas nav iespējams pārvarēt;
		2. kuru Līguma slēgšanas brīdī nebija iespējams paredzēt;
		3. kas nav radies Pušu vai to kontrolē esošas personas kļūdas vai rīcības dēļ;
		4. kas padara saistību izpildi ne tikai apgrūtinošu, bet neiespējamu.
	2. Pusēm ir pienākums par nepārvaramas varas apstākļu iestāšanos informēt otru Pusi 7 (septiņu) kalendāro dienu laikā no šādu apstākļu rašanās dienas. Šajā gadījumā Līgumā noteiktais izpildes un samaksas termiņš tiek pagarināts attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi, bet ne ilgāk par 30 (trīsdesmit) kalendārajām dienām.
	3. Puses nevar savstarpēji vērsties ar zaudējumu piedziņas prasību vai vainot par saistību nepildīšanu, ja to izpildi kavē nepārvaramas varas apstākļi.
	4. Ja Līguma 6.1. punktā minētie apstākļi turpinās ilgāk par 30 (trīsdesmit) kalendārajām dienām, Puses vienojas par Līguma turpmāko izpildi vai izbeigšanu.
	5. Līguma 6.1. punktā minēto nepārvaramas varas apstākļu esamība nav pamats Pušu saistību, kas radušās līdz nepārvaramas varas apstākļu iestāšanās brīdim, neizpildei.
3. **Strīdu izskatīšana un Līguma izbeigšanas kārtība**
	1. Strīdus un nesaskaņas, kas var rasties Līguma izpildes rezultātā vai sakarā ar Līgumu, Puses atrisina savstarpēju pārrunu ceļā. Ja Puses nevar panākt vienošanos, tad domstarpības risināmas Latvijas Republikas tiesā saskaņā ar Latvijas Republikas normatīvajiem aktiem.
	2. Puses var izbeigt Līgumu pirms Līguma darbības termiņa beigām Pusēm savstarpēji rakstveidā vienojoties.
	3. Gadījumā, ja Līguma izpildē ir konstatēti atkārtoti pārkāpumi vai Pircējs nav novērsis pretenzijā minētos trūkumus, Pārdevējam ir tiesības vienpusēji izbeigt Līgumu, nosūtot Pircējam rakstveida paziņojumu. Līguma izbeigšana neatbrīvo Pircēju no saistības atlīdzināt Pārdevējam radītos zaudējumus un samaksāt līgumsodu. Tādā gadījumā Līgums uzskatāms par izbeigtu septītajā dienā pēc Pircēja paziņojuma par atkāpšanos izsūtīšanas dienas.
	4. Ja Puses nav vienojušās par pretējo, pēc Līguma 3.3. punktā norādītā termiņa izbeigšanās vai Līguma pirmstermiņa izbeigšanas gadījumā pretenzijā/paziņojumā norādītajā termiņā neizvestie kokmateriāli pāriet Pārdevēja īpašumā.
	5. Pārdevējam ir tiesības vienpusēji atkāpties no Līguma, rakstveidā par to brīdinot Pircēju, ja Pircējam ir piemērotas starptautiskās vai nacionālās sankcijas, vai būtiskas finanšu un kapitāla tirgus intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas.
4. **Līguma spēkā stāšanās un grozījumu izdarīšana**
	1. Līgums pilnībā apliecina Pušu vienošanos. Nekādi mutiski papildinājumi vai grozījumi netiks uzskatīti par Līguma noteikumiem.
	2. Līgums stājas spēkā pēc tā abpusējas parakstīšanas un reģistrēšanas Valsts aizsardzības militāro objektu un iepirkumu centrā un ir spēkā līdz Pušu saistību pilnīgai izpildei.
	3. Jebkuras izmaiņas Līguma noteikumos var tikt izdarītas tikai rakstveidā un tās stājas spēkā tikai pēc abpusējas parakstīšanas un reģistrēšanas Valsts aizsardzības militāro objektu un iepirkumu centrā.
5. **Citi noteikumi**
	1. Līguma atbildīgā persona no Pārdevēja puses ar Līguma izpildi saistītu jautājumu risināšanai, kura tai skaitā ir pilnvarota saskaņot un parakstīt Līguma 1.4., 3.9. un 3.11. punktos minētos dokumentus, ir Centra Poligona un meža pārvaldības nodaļas vadītājs Jānis Cimmers, tālr.: +37126385334, e-pasts: janis.cimmers@vamoic.gov.lv un viņa prombūtnes laikā Centra Poligona un meža pārvaldības nodaļas eksperts Normunds Ignatovs, tālrunis: +37125605906, e-pasts: normunds.ignatovs@vamoic.gov.lv.
	2. Līguma atbildīgā persona no Pircēja puses ar Līguma izpildi saistītu jautājumu risināšanai ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	3. Puses 3 (trīs) darba dienu laikā informē viena otru Līguma 9.1., 9.2., apakšpunktos minēto personu kontaktinformācijas maiņu, nosūtot rakstveida paziņojumu, kas tiek reģistrēti pie Līguma.
	4. Paziņojumi vai cita veida korespondence, kas attiecas uz Līgumu, ir jānosūta rakstveidā. Prasība par rakstveida formas ievērošanu ir izpildīta, ja paziņojums vai cita veida korespondence nosūtīta ierakstītā sūtījumā uz Līgumā norādīto Pircēja vai Pārdevēja Līgumā norādīto adresi vai ar drošu elektronisko parakstu parakstīta dokumenta veidā uz Līgumā norādīto Pircēja vai Pārdevēja e-pastu, vai nodota tieši adresātam, izņemot Līgumā noteiktos citus paziņošanas un korespondences nodošanas veidus. Uzskatāms, ka pastā nodotie sūtījumi tiek saņemti 7. (septītajā) dienā pēc to nodošanas pastā, bet ar drošu elektronisko parakstu parakstīts dokuments 2. (otrajā) darba dienā pēc tā nosūtīšanas. Nosūtīts e-pasts uzskatāms par saņemtu tā nosūtīšanas dienā, ja Līgumā nav noteikts citādi un ja tas nosūtīts darba dienā darba laika ietvaros (līdz plkst. 17.00). Iepriekšminētais nav attiecināms uz gadījumiem, kad Līgumā ir noteikta cita kārtība.
	5. Līgums ir sagatavots latviešu valodā uz 15 (piecpadsmit) lapām, no kurām 8 (astoņas) lapas ir Līguma teksts, bet 7 (septiņas) lapas ir Līguma 9.6. punktā minētie pielikumi, parakstīts ar drošu elektronisko parakstu, kas satur laika zīmogu. Pusēm ir pieejams visu Pušu parakstīts Līgums elektroniska dokumenta formā.
	6. Līgumam ir pievienoti šādi pielikumi:

1. pielikums – kustamās mantas (kokmateriālu saraksts) uz 1 (vienas) lapas *(atbilst izsoles noteikumu 2. pielikumam, tiks pievienots noslēdzot līgumu);*

2. pielikums - “Poligons” Līksnas pagastā, Augšdaugavas novadā krautuves atrašanās vietas kartogrāfiskā shēma uz 1 (vienas) lapas (*atbilst izsoles noteikumu 3. pielikumam, tiks pievienots noslēdzot līgumu)*;

3. pielikums - “Poligons” Vaboles, Augšdaugavas novadā krautuves atrašanās vietas kartogrāfiskā shēma uz 1 (vienas) lapas *(atbilst izsoles noteikumu 4. pielikumam, tiks pievienots noslēdzot līgumu);*

4. pielikums - “Azurgi”, Litavnieki, Preiļu pagastā, Preiļu novadā krautuves atrašanās vietas kartogrāfiskā shēma uz 1 (vienas) lapas (*atbilst izsoles noteikumu 5. pielikumam tiks pievienots, noslēdzot līgumu);*

5. pielikums - kārtības noteikumi komersantiem un to darbiniekiem militārajos objektos uz 2 (divām) lapām;

6. pielikums - caurlaides pieteikums uz 1 (vienas) lapas.

**Pušu paraksti, adreses un rekvizīti**

|  |  |
| --- | --- |
| **Pārdevējs** | **Pircējs** |
| **Valsts aizsardzības militāro objektu un iepirkumu centrs** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| Nodokļu maksātāja reģistrācijas Nr. 90009225180 | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Adrese: Ernestīnes ielā 34,Rīgā, LV – 1083  | \_\_\_\_\_\_\_\_\_\_\_\_\_\_\_\_\_\_\_\_ adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Tālrunis: 67300200 | Tālrunis: \_\_\_\_\_\_\_\_\_\_\_\_\_\_ |
| Fakss: 67300207 | E-pasts: \_\_\_\_\_\_\_\_\_\_\_\_\_ |
| Valsts kase  | Banka: \_\_\_\_\_\_\_\_\_\_\_\_\_\_ |
| Kods: TRELLV22 | Kods: \_\_\_\_\_\_\_\_\_\_\_\_\_\_\_\_\_ |
| Konts: LV51TREL2100656001000 | Konts: \_\_\_\_\_\_\_\_\_\_\_\_\_\_\_\_\_\_\_\_\_\_ |
| **Vadītājs** I.Vucāns | **\_\_\_\_\_\_\_\_\_\_\_\_\_\_** |
| *Kauliņa, 24457066**mara.kaulina@vamoic.gov.lv* |  |